Լիդիա Մոզորյան

Լիդիա Արտեմի (Մկրտիչի) Մոզորյան (Մոճոռյան, Մոջորյան) (), հայ խորհրդային իրավաբան, միջազգայնագետ, Մոսկվայի իրավաբանական ինստիտուտի շրջանավարտ (1938), իրավագիտության դոկտոր՝ ռազմական օկուպացիայի իրավական խնդիրների վերաբերյալ դիսերտացիայով (1955), ԽՍՀՄ արտաքին գործերի նախարարության Մոսկվայի միջազգային հարաբերությունների պետական ինստիտուտի և Արտաքին գործերի նախարարության դիվանագիտական ակադեմիայի միջազգային իրավունքի ամբիոնի պրոֆեսոր։ ՌԽՖՍՀ գիտության վաստակավոր գործիչ։

Կենսագրություն 
Լիդիա Մոջորյանը ծնվել է 1911 թվականի հունիսի 23-ին, Մոսկվա քաղաքում։ 1938 թվականին ավարտել է Մոսկվայի իրավաբանական ինստիտուտը և ընդունվել նույն բուհի ասպիրանտուրան։ 1941 թվականին ավարտել է ասպիրանտուրան և պաշտպանել թեկնածուական ատենախոսություն «Ռազմական օկուպացիայի ինստիտուտը և նրա պատմական զարգացումը» թեմայով ՀամԿ(բ)Կ Կենտկոմի  հասարակական գիտությունների ակադեմիայում և դարձել իրավաբանական գիտությունների թեկնածու։

1930-1934 թվականներին աշխատել է Երիտասարդության կոմունիստական ինտերնացիոնալի, Կոմինտերնի գործադիր կոմիտեներում, 1940 թվականին զբաղվել է գիտաուսումնական գործունեությամբ՝ դառնալով  ԽՍՀՄ արտաքին գործերի նախարարության Մոսկվայի միջազգային հարաբերությունների պետական ինստիտուտի դասախոս, 1941-1945 թվականներին աշխատել է զինվորական արդարադատության համակարգում։ 1945 թվականից դասավանդել է Մոսկվայի տարբեր ինստիտուտներում։ Երկրորդ համաշխարհային պատերազմից հետո՝ 1955 թվականին, հաջողությամբ պաշտպանել է դոկտորական ատենախոսությունը «Ռազմական օկուպացիայի ինստիտուտը և ժողովրդական պատերազմի խնդիրները» թեմայով՝ դառնալով իրավագիտության դոկտոր։ Կյանքի վերջին տարիներին եղել է ԽՍՀՄ / ՌԴ արտաքին գործերի նախարարության դիվանագիտական ակադեմիայի միջազգային իրավունքի ամբիոնի պրոֆեսոր էր։ Նրան շնորհվել է ՌԽՖՍՀ գիտության վաստակավոր գործչի կոչում, եղել է Խորհրդային իրավաբանների ասոցիացիայի անդամ։ Մահացել է 1996 թվականին։

Աշխատություններ 
Լիդիա Մոջորյանի աշխատությունները նվիրված են միջազգային իրավունքի սուբյեկտների, չեզոքության, միջազգային իրավունքի պատմության հարցերին, զինված հակամարտությունների իրավունքի ոլորտում իրավական խնդիրների զարգացմանը։ Զբաղվել է նաև միջազգային կազմակերպությունների (միջազգային իրավունքի սուբյեկտներ) իրավական կարգավիճակով։ Նաև գրել է միջազգային ծովային իրավունքի խնդիրների մասին։

Եղել է Իրավաբանների սովետական ասոցիացիայի վարչության կոլեգիայի անդամ, կոլեկտիվ աշխատությունների պատասխանատու խմբագիր, միջազգային իրավունքին նվիրված գրքերի հեղինակային կոլեկտիվի անդամ։

 «Субъекты международного права» (М., 1958);
 «Колониализм вчера и сегодня» (М., 1967);
 «Правовое положение дипломатического корпуса» (М., 1971);
 «Геополитика на службе военных авантюр» (М., 1974);
 «Идеология и практика международного сионизма» (М., 1978).
 «Терроризм на море» (М., 1991)
 Борьба демократического лагеря за национальную независимость и национальный суверенитет / Л. А. Моджорян // Советское государство и право. — М., 1953. — № 1 (январь). — С. 52—65.
 Становление и прогрессивное развитие демократических принципов международного права / Л. А. Моджорян // Советский ежегодник международного права. 1968 = Soviet year-book of international law. 1968 / Советская Ассоциация международного права. — М.: Наука, 1969. — С. 74—89.

Գրականություն 
 Видные ученые-юристы России (Вторая половина XX века) : энцикл. словарь биографий : по состоянию на 1 авг. 2004 г. / Рос. акад. правосудия; под ред. В. М. Сырых. — Москва : Рос. акад. правосудия, 2006. — 547 с. : портр.; 30 см; ISBN 5-93916-056-5.

Ծանոթագրություններ 

Հայ իրավաբաններ
Իրավաբանական գիտությունների դոկտորներ
Հայ պրոֆեսորներ
Մոսկվայի իրավաբանական ինստիտուտի շրջանավարտներ